Predkladacia správa

	Podľa uznesenia vlády Slovenskej republiky č. 203/2002 k návrhu na uvoľnenie finančných prostriedkov z rezervy vlády SR na rok 2002 v celkovej výške 65,6 mil. Sk, bodu B. 1. boli Ministerstvu kultúry SR uvoľnené finančné prostriedky  vo výške 4,2 mil. Sk na podporu rekonštrukcie salónikov v Slovenskom národnom divadle. 
Ministerstvo kultúry Slovenskej republiky vzhľadom na požiadavku SND o poskytnutie finančného príspevku na opravy a údržbu, konkrétne na výmenu podlahovej krytiny upozorňovalo v rámci medzirezortného pripomienkového konania na nezrovnalosti v znení predkladacej správy a materiálu. Pripomienka MK SR nebola akceptovaná a uznesením vlády boli poskytnuté finančné prostriedky na kapitálové výdavky na podporu rekonštrukcie salónikov.  Vzhľadom ku skutočnosti, že v uvedenom objekte nie je plánovaná rekonštrukcia salónikov ale výmena podlahovej krytiny v rámci opravy a údržby v diváckych a spoločenských priestoroch historickej budovy Slovenského národného divadla je potrebné zmeniť v materiáli účel použitia finančných prostriedkov a presunúť prostriedky z kapitálových do bežných výdavkov.